KIRIKU AEG
Rõõm on teid tervitada mu kodulinnas Petroskois.
Linn asub Äänisjärve kaldal.
Täna tutvume meie koguduse õpetaja Aleksei ja tema
naise Nadezhda Krongolmiga. Tere tulemast Petroskoisse!
"Minu Isa, Kõiksuse Looja, oled kõigi alguste algus."
"Sa lõid taeva, maa, tähed, andsid meile elu."
Tegelikult on koos töötamisel suured plussid.
See on suur eesõigus, isegi privileeg.
Negatiivne on see,
et koduski on tunne, nagu oleksin tööl.
Mõlemad töötame koguduses, raske on ümber lülituda.
Keeruline on puhata.
Vahel tuleb kokku leppida, et täna me tööst ei räägi.
Aga isegi siis on vahel raske puhkepäeva pidada.
Teisalt pole vaja selgitada,
miks tulin täna hiljem koju.
Miks olin paar tundi võõra inimesega.
Vaimuliku naine saab aru,
et olukord ei sõltu alati meist.
See on suur tugi,
kui kodus ei vaadata karmi pilguga.
Rõõmustatakse, et lõpuks ometi sa tulid.
Luther ütles, et mehe ülesanne on
minna nii, et oodataks tagasi.
Ja naise ülesanne on teha nii,
et mees tahaks alati koju tulla.
Minu naisel see õnnestub. Enda kohta ei oska öelda.
See on suur tugi. Saame koos palvetada, arutleda.
Vahel otsustame asjad kodus
ja kirikus selgitame otsuseid.
Toetamist tuleb õppida.
Mul on olnud häid eeskujusid.
Tänan Jumalat,
et siin on käinud misjonäridest abielupaare.
Olen ka palunud Jumalalt kinnituseks eeskujusid.
Kuidas te kohtusite ja abiellusite?
Abiellumise küsimus on vist mulle?
Isegi raske on vastata.
Me ei otsinud abikaasat.
Minu venna tuttav tegi koguduses noortetööd.
Kui noorteõhtule läksin, oli seal üks meeldiv tütarlaps.
Vähehaaval saime tuttavaks.
Kulus kuus aastat.
Kord jalutasime jõe ääres.
Seal on ilus, tulge vaatama!
Seal asub ka õnnepalee.
Olin korduvalt ettepaneku teinud.
Oli olnud kahtlusi, hirme.
Aga võtsin käest ja astusime sisse. Andsime avalduse sisse.
Kõik oli lihtne ja kerge.
Kas tahate midagi veel öelda?
Saime tõesti kokku noorterühmas.
Esimesed kaks aastat olime lihtsalt sõbrad.
Siis avas Jumal meie südamed ja hakkasime käima.
Olete te praegu armunud?
Kuidas saab olla temasse mitte armunud?
Ütleksin nii, et minu naine üllatab mind iga päev.
Hommikuti ärgates ootan üllatusi.
See on armumine.
8 aastat pärast pulmi hommikul naist nähes on päev korda läinud.
Kutsuge seda, kuidas tahate.
Enne pulmi oli kahtlusi.
Kas abielu on tõesti kogu eluks?
Palusin Jumalalt eeskujuks teisi abielupaare.
Nüüd tagasi vaadates olen tänulik Jumalale loodud liidu eest.
Iga päev toob uut,
eluajast ei piisa kõige tundma õppimiseks.
Jah, olen armunud.
Kas rõõmustad selle üle, et taevas ei abielluta?
Peaasi, et me kohtuksime.
Mida tähendab teie jaoks Kristuse armastus?
See sisaldab absoluutselt kõike.
Oma töö kaudu olen mõistnud, et see ei tähenda ainult rõõmu.
See on armastus, et Ta on ka hädas ligi, ustavalt.
Jumal on ustav emaüsast alates. Tema suhtumine ei muutu.
Armastus on kõikumatu.
Ilma selleta poleks midagi.
Alati seda isegi ei tunne, kuid selleta ei eksisteeriks midagi.
Seda armastust kogeme iga päev.
Ustavus on tähtis.
Jumal ei hülga inimest.
Meie vahel arvame, mida keegi suudab või mitte.
Kaotame mõnikord usu.
Sellega püstitame takistusi.
Kristuse armastuse jõgi hävitab need takistused.
Nii võime märgata, millised imed meie elus toimuvad.
Rääkige veidi oma koguduse elust.
Kogudus on põhimõtteliselt iseseisev, püsiks ka karjaseta.
See ongi kiriku ülesanne.
Liikmeid on umbes 150.
Kogudus jaguneb kaheks.
Mitte küll kahte leeri.
Meil on kaks teenistus: soome ja vene keeles.
Soomekeelne jumalateenistus ingerlastele on kell 11.
Seal on rohkem eakad, keskealisi on vähe.
Teine teenistus on kell 14 vene keeles.
Põhiliselt käivad noored ja keskealised.
Kogudusel on potentsiaali. On, kuhu areneda.
Olen teinud mitu aastat noortetööd.
Otsime võimalusi.
Viimasel ajal on uksed hakanud avanema.
Sellisedki, mille olemasolust me polnud teadlikud.
Noortega teeme misjonitööd.
peame külades laagreid. Oleme käinud Segezas,
Kemis ja mujal, kus pole kogudust.
Kultuurimajades kohtume lastega ja jagame sõnumit.
On teil unistusi või mingeid vajadusi?
Unistused on tähtsad.
Tahan tänada Mikko Lammit.
Olin veel vabatahtlikuna tööl, kui ta töötegijad kokku kutsus.
Ta küsis, millisena näeme oma tööd tulevikus.
Ta rääkis mulle, et Petroskois on 7 linnaosa.
Mind ajas see lausa naerma, et ma ei teadnud seda varem.
Tema meelest oleks tore,kui igas linnaosas oleks töötegija.
Aja jooksus on Jumal seda mõtet minus ”küpsetanud”.
Olen mõistnud, et tähtsaim on töötegijate kasvatamine.
Üksi on raske teenida.
See on noortetöö unistus.
Et kunagi oleks rohkem töötegijaid.
Üritusi korraldades on puudu kätest.
See tõestab, kui tähtis on kasvatada ja koolitada noori.
Hiljem otsustavad nad ise, kus tahavad kaasa teenida.
Võib-olla valivad nad noortetöö.
Palveteemasid on alati ― Ingeri Kiriku kasv.
Et kirik ei tammuks paigal. Et töötegijad areneksid.
Arenguruumi on alati.
Tõlge: Kai Lappalainen